A PINAGMULAN NG PAGIGING KATIWALA:
· HALIMBAWA NI JESUS
· Ano ang ugnayan sa pagitan ng biyaya ng Dios at pagiging mapagbigay? (2 Cor. 8:1-2)
· Ibinigay ng Dios ang Kanyang biyaya sa mga iglesia sa Macedonia, at sila’y “sumagana sa kayamanan ng kagandahang loob” (2 Corinto 8:2). At ito ang biyaya ni Jesus sa kanila, at sa atin: Bagaman mayaman Sya, naging mahirap Sya (2 Corinto 8:9); Iniwan Nya ang Langit upang mamuhay sa Lupa; Tumigil Sya sa pamamahala sa Uniberso upang maging isang karpentero; Iniwan Nya ang ligtas na lugar upang mamuhay sa teritoryo ng kaaway; Ipinalit Nya ang korona ng maharlika para sa koronang tinik.
· At ginawa Niya ito lahat dahil sa pag-ibig sa atin! (Juan 15:13; Efe. 5:2; Gal. 2:20 ; 1 Juan 3:16).
· ANG TUGON SA BIYAYANG NATANGGAP
· Pansinin ang tugon ng mga taga-Macedonia sa biyaya:
(1) Tinanggap nila ang biyaya ni Jesus (2 Cor. 8:9)
(2) Ibinigay nila ang kanilang sarili kay Jesus (2 Cor. 8:5)
(3) Hiniling nila ang pribilehiyo ng pagtulong sa iba (2 Cor. 8:4)
(4) Sa kahirapan nila, nagbigay sila ng higit sa kaya nila (2 Cor. 8:2-3)
· Ano ang itinuturo nito sa atin?
(1) Pasalamat sa biyaya ng Dios (2 Cor. 9:15). Ibinigay ni Jesus ang lahat para sa atin. Ang pagpapasalamat natin ay ipinapakita sa ating paghahangad na ibigay ang buong sarili sa Kanya.
(2) Pagnanasa na ibahagi ang mga pagpapala ng Dios (2 Cor. 9:11a). Nagbibigay tayo sa iba dahil una tayong nakatanggap sa Dios.
(3) Taos-pusong pag-ibig (2 Corinto 8:24). Ang pagiging mapagbigay ay patotoo na tumatahan sa ating mga puso ang pag-ibig.
B PAANO GAWIN ANG PAGIGING KATIWALA:
· TAMANG PAGPAPLANO
· Ang planong iminungkahi ni Pablo ay mag-ipon ng espesyal na handog mula sa mga iglesia sa Macedonia at Achaia (ang probinsyang kinaroroonan ng Corinto) upang tumulong sa iglesia sa Jerusalem (Rom. 15:26).
· Nang imungkahi ng apostol ang plano sa Colosas isang taon bago          ito nangyari, tinanggap ito ng may kasigasigan, bagaman walang       tiyak na layuning naitakda sa panahong iyon (2 Cor. 9:1-2). Gayunpaman, bawat isa ay nangako ng natatanging halaga (2 Cor. 9:7a).
· Sa pagplano sa mga handog, dapat surin ng bawat pamilya ang sarili at magtakda ng makatotohanang hangarin, ayon sa kakayanang pinansyal nito.
· Isa pang punto ni Pablo ay hindi sila dapat maghintay makalikom ng lahat bago magbigay, kundi magtalaga ng kaunti bawat linggo hanggang maabot nila ang buong halaga (1 Cor. 16:2). Sa ganitong paraaan, pag dumating si Pablo, matitipon ng masaya ang mga handog (2 Cor. 9:3-5).
· TAMANG SALOOBIN
· Upang mahikayat ang pagiging mapagbigay ng mga taga Colosas, binanggit ni Pablo sa kanila ang halimbawa ng mga taga Macedonia. Sa mga iglesiang iyon, nagbigay ang mga kapatid ng akma at mabuting saloobin sa pagbibigay ng kanilang mga handog, dahil nagbigay sila na…
(1) may tuwa (2 Cor. 8:2a). Masaya sila na makapagbigay
(2) may pagkamapagbigay (2 Cor. 8:2b). Hindi hadlang ang kanilang pagiging dukha
(3) may kaluguran (2 Cor. 8:3). Ginawa nila ito ng kusa at may katutubong damdamin.
(4) bilang pribelihiyo (2 Cor. 8:4). Ipinapakita ng gawaing ito ang kanilang pag-ibig sa Dios at sa iglesia
(5) bilang gawain ng pagtatalaga (2 Cor. 8:5). Ang kanyang pagmamahal sa Dios ay nagbunga ng pagmamalasakit sa kapwa
C MGA BUNGA NG PAGIGING KATIWALA:
· PAGKAKAISA NG IGLESIA
· Ang handog na dinala sa Jerusalem ay may iba pang mga positibong epekto (2 Cor. 9:12).
· Ang mga Hudio at Hentil ay pinagbuklod ng tulong at pasasalamat (Rom. 15:26-27). Sa ganitong paraan, ang pangunahing layunin ng apostol ay naabot: pagkakaisa sa iglesia.
· Isa pang positibong epekto ay ang paraan ng paghawak ng mga handog ay may espesyal na liksyon sa atin ngayon: dapat magawa lahat na may kaayusan, at sumusunod sa tamang pamamaraan.
· Itinalaga ni Pablo si Tito upang mamahala sa paglikom, at ang mga iglesia ay nagtalaga ng mga kapatiran upang tumulong sa kanya sa gawaing ito (2 Cor. 8:16-24). Wala nang mag mainam pang paraan ng pag-ipon at pagpapadala ng handog sa Jerusalem.
